25. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. Πρωτ. Δ5 23889 της 31 Αυγ. 1  Οκτ. 1962 (ΦΕΚ Β΄ 348) Περί καθορισμού των υποχρεώσεων των καθισταμένων κυρίων Κρατικών ακινήτων, βάσει των διατάξεων του Ν.Δ. 4176/61 και επιβολής κυρώσεων κατά των παραβατών. Έχοντες υπ’ όψει: Τας διατάξεις της παρ. 3 του άρθρ. 8 του Β.Δ. υπ’ αριθ. 692/1961 «περί Κωδικοποιήσεως των διατάξεων του Ν.Δ. 4176/1961 των αναφερομένων εις στέγασιν παραπηγματούχων Οικογενειών των Πόλεων Αθηνών, Πειραιώς και Θεσσαλονίκης, αποφασίζομεν: Καθορίζομεν τας υποχρεώσεις των καθισταμένων κυρίων Κρατικών ακινήτων, ως και τας αστικάς και διοικητικάς κυρώσεις των παραβατών, ως κάτωθι: Υποχρεώσεις: Άρθρ.1.-«Όποιος αποκτά κατά οποιοδήποτε νόμιμο τρόπο την κυριότητα ακινήτου, που παραχωρήθηκε βάσει των διατάξεων του Ν.Δ. 4176/61, «περί κυρώσεως, τροποποιήσεως και συμπληρώσεως της 111/60 πράξεως του Υπουργικού Συμβουλίου περί στεγάσεως παραπηγματούχων οικογενειών κ.λ.π., και πριν από την εξόφληση του χρέους προς το Δημόσιο που οφείλεται από την παραχώρησή του, υποχρεούται σε τρεις μήνες από της συντάξεως της σχετικής πράξεως μεταβιβάσεως της κυριότητας να προσκομίσει στην αρμόδια Δ/νση Κοιν. Προνοίας αντίγραφο της πράξεως αυτής. Η αρμοδία Δ/νση Κοιν. Προνοίας υποχρεούται να χορηγήσει στον ενδιαφερόμενο σχετική βεβαίωση, απαραίτητη για τη μεταγραφή της πράξεως μεταβιβάσεως της κυριότητας του ακινήτου». Το άρθρ. 1 τροποποιήθηκε ως άνω από την Γ5γ/2688/350/19 Απρ.-5 Μαΐου 1980 (ΦΕΚ Β΄ 440) απόφ. Κοινωνικών Υπηρεσιών. Κυρώσεις Άρθρ.2.-Ο παραλείπων την κατά το προηγούμενον άρθρον ανακοίνωσιν υποχρεούται εις την καταβολήν ποσού, υπέρ του λογαριασμού του Νόμ. 2044/52, ποσοστού 2% επί του εν τω συμβολαίω αναγραφομένου τιμήματος. Εν τη προκειμένη περιπτώσει η απαιτουμένη δια την μεταγραφήν, κατά τα εν τη επομένη παραγράφω ημετέρα βεβαίωσις, εκδίδεται κατόπιν προσαγωγής γραμματίου του οικείου Δημοσίου Ταμείου καταθέσεως του ως άνω ποσού. Εν περιπτώσει παραλείψεως της ανωτέρω ανακοινώσεως ο μεταγραφοφύλαξ υποχρεούται, όπως μη προβή εις την μεταγραφήν της περί μεταβιβάσεως πράξεως του ακινήτου, του οποίου η κυριότης περιήλθεν εις τον πρώτον αγοραστήν, βάσει των διατάξεων του Ν.Δ. 4176/1961. Πάσα παρά την ανωτέρω απαγόρευσιν πραγματοποιουμένη μεταγραφή τυγχάνει άκυρος. Η μεταγραφή πραγματοποιείται κατόπιν προσκομίσεως υπό του ενδιαφερομένου εις τον οικείον μεταγραφοφύλακα βεβαιώσεως της αρμοδίας υπηρεσίας της Δ/νσεως Αποκαταστάσεως Προσφύγων, περί κοινοποιήσεως αυτή της περί μεταβιβάσεως πράξεως, δια την ενημέρωσιν του Ειδικού Κτηματολογίου του Υπουργείου Κοιν. Προνοίας. Η παρούσα απόφασις δημοσιευθήτω δια της Εφημερίδος της Κυβερνήσεως (Τ.Β.) συμφώνως τω άρθρ. 8 παρ. 3 του υπ’ αριθ. 692/1961 Β.Δ/τος. 